གཞན་ཡང་ར་མདོ་ཕྱོགས་ནས་རྒྱ་དམག་གིས་ས་ཞིང་ཉོས་པའི་ཐོག་དམག་སྒར་རྒྱག་བྱེད་ཀྱི་བྱེ་མ་དབོར་འདྲེན་དང་འབྲེལ་བའི་ཐོག་བོད་མི་རྣམས་དང་གདོང་ཐུག་ཕྲན་བུ་བྱུང་སྐབས་རྒྱ་དམག་ཚོས་མེ་མདའ་བོད་མིའི་གདོང་ལ་གཏད་དེ་ཁྱོད་རང་ཚོ་སྡོད་མ་ཚུགས་ན་གསོད་ཆོག་པ་གོང་རིམ་གྱིས་བཀའ་ཡོད་སྐད་སོགས་ཀྱིས་སྡིགས་ར་བསྐུལ་བ་དང༌།ཉེ་ཁུལ་གྱི་བོད་མི་རྣམས་འཇོ་མདའ་རྫོང་ལ་འགྲོ་སྐབས་བརྙད་བརྐོ་འདྲ་མིན་བྱས་ཏེ་ཤིན་ཏུ་དཀའ་ངལ་སྤྲོད་བཞིན་ཡོད་པ་སོགས་དེ་སྔོན་༡༩༩༤དང་༡༩༩༥གཡས་གཡོན་དུ་འཇོ་མདའ་རྗོང་ཕྱོགས་སུ་ཆབ་མདོ་ནས་དམིགས་བསལ་དྲག་ཆས་རྒྱ་དམག་ཡོང་ནས་དྲག་བརྡུང་གི་ལས་འགུལ་ཤུགས་ཆེ་ཞིག་བརྩམས་ཡོད་པ་དེ་དང་འདྲ་མཚུངས་སུ་ཆགས་ཡོད་སྐོར་ས་གནས་དེ་གའི་བོད་མི་རྣམས་ཀྱིས་བཤད་ཀྱི་ཡོད་འདུག་ཅིང༌།བོད་མི་དེ་རྣམས་འཇིགས་སྐྲག་དང་བློ་འཚབ་ཅི་ཆེའི་ངང་གནས་བཟོད་མི་བདེ་བར་ཅི་བྱ་གཏོལ་བྲལ་གྱི་གནས་སུ་གྱར་ཡོད་འདུག་པ་བཅས།སྨོན་ལམ་མཐར་ཕྱིན་གྱིས་༢༠༠༩།༧།༥ཉིན།།